کرمه کې جی یو ايي جلسه کې چاؤدنه، لږ تر لږه ٢٠کسان وژل شوي
پاکستاني طالبانو کرمه کې د جی یو ايي په جلسه د حملې ذمه واري په غاړه اخستې ده. د طالبانو یو ترجمان خبریالانو ته ویلي حمله يي د انتخابي امیدوار منیر اورکزۍ په تیر پارلیمان کې د ای این پي، ایم کیو ایم او پیپلزپارټۍ سره د اتحاد په وجه کړې ده.
د پاکستان کرمه قبائیلي سیمه کې د جمیعت علما اسلام ف د انتخابي امیدوار په جلسه کې د چاؤنې په نتیجه کې لږ تر لږه ٢٠ کسان وژل شوي او تر ٣٠ پورې نور کسان زخمیان شوي دي. عیني شاهدینو د وینا ترمخه جلسه کې بم چاؤدنه په داسې مهال شوي کله چې د جی یو ايي انتخابي امیدوار منیر اورکزۍ د تقریر ورسته د سټیج نه راښکته کیدو. د رپورټونو ترمخه بم چاؤدنه د کرمې په سیواک سیمه کې شوي ده چرته نه چې د جی یو ايي ایف د این ای ٣٨ نه منیر اورکزۍ د قامي اسمبلۍ امیدوار دی. پاکستاني طالبانو کرمه کې د جی یو ايي په جلسه د حملې ذمه واري په غاړه اخستې ده. د طالبانو یو ترجمان خبریالانو ته ویلي حمله يي د انتخابي امیدوار منیر اورکزۍ په تیر پارلیمان کې د ای این پي، ایم کیو ایم او پیپلزپارټۍ سره د اتحاد په وجه کړې ده. منیر اورکزی په تیر پارلیمنټ کې په ازاده توگه د قامي اسمبلۍ غړی وو. دا وړمبی وار دی چې قبائیلي سیمو کې سیاسي پارټیو ته امیدوارانو ودرولو اجازت ورکړی شوی دی. پاکستان کې د مۍ په ١١ مه نیټه کیدونکو عامو انتخاباتو د پاره د هلو ځلو شورو کیدو سره سم د مختلفو سیاسي گوندونو په انتخابي مهمونو حملې شوي دي چې زیاتره پکې په عوامي نیشنل پارټۍ، پاکستان پیپلز پارټۍ او ایم کیو ایم شوي دي. خو په ورسیتو ورځو کې د عمران خان تحریک انصاف او اوس تازه حمله کې د مولانا فضل الرحمان جمیعت علما اسلام پارټي په نخښه کړی شوي ده. په سمدستي توگه د کرمې د بم چاؤدنې د ذمه وارۍ په حقله څه رپورټونه نه دي راغلي خو ددې نه وړاندې په انتخابي مهمونو د ځېنې حملو ذمه وارۍ پاکستاني طالبانو منلي ده.